ಸಂಭೋಗ ಭಂಗಿಗಳು

ಸಂಭೋಗ ಭಂಗಿ ಎಂದರೆ ಜನರು ಲೈಂಗಿಕ ಸಂಭೋಗ ಅಥವಾ ಇತರ ಲೈಂಗಿಕ ಚಟುವಟಿಕೆಗಳಲ್ಲಿ ತೊಡಗಿಸಿಕೊಳ್ಳಲು ಬಳಸುವ ದೇಹದ ಭಂಗಿ. ಲೈಂಗಿಕ ಕ್ರಿಯೆಗಳನ್ನು ಅದರಲ್ಲಿ ಭಾಗವಹಿಸುವವರು ಆ ಕ್ರಿಯೆಗಳನ್ನು ಕೈಗೊಳ್ಳಲಿಕ್ಕೆ ಅನುಸರಿಸುವ ಭಂಗಿಗಳಿಂದ ವಿವರಿಸಲಾಗುತ್ತದೆ. ಲೈಂಗಿಕ ಸಂಭೋಗ ಎಂಬುದು ಸಾಮಾನ್ಯವಾಗಿ ಒಬ್ಬ ವ್ಯಕ್ತಿಯ ದೇಹಕ್ಕೆ ಇನ್ನೊಬ್ಬರು ತಮ್ಮ ಲೈಂಗಿಕ ಅವಯವವನ್ನು ತುರುಕಿಸುವುದೇ ಆಗಿದ್ದರೂ, ಲೈಂಗಿಕ ಅವಯವವನ್ನು ತುರುಕಿಸದೆ ಮಾಡುವ ಲೈಂಗಿಕ ಭಂಗಿಳು ಸಹ ಪ್ರಚಾರದಲ್ಲಿವೆ.

ಲೈಂಗಿಕ ಚಟುವಟಿಕೆಗಳು ಸಾಮಾನ್ಯವಾಗಿ ಮೂರು ವಿಧವಾಗಿವೆ: ಯೋನಿ ಸಂಭೋಗ, ಗುದ ಸಂಭೋಗ ಮತ್ತು ಮೌಖಿಕ ಸಂಭೋಗ (ಬಾಯಿಯಿಂದ ಜನನಾಂಗ ಅಥವಾ ಬಾಯಿಯಿಂದ ಗುದದ್ವಾರಕ್ಕೆ).  ಈ ವಿಭಾಗಕ್ಕೆ ಸೇರದ ಲೈಂಗಿಕ ಕ್ರಿಯೆಗಳನ್ನು ನಾಲ್ಕನೇ ವರ್ಗಕ್ಕೆ ಸೇರಿಸುತ್ತಾರೆ: ಹಸ್ತಚಾಲಿತ ಲೈಂಗಿಕತೆ, ಇದು ಬೆರಳುಗಳಿಂದ ಅಥವಾ ಕೈಗಳಿಂದ ಜನನಾಂಗಗಳು ಅಥವಾ ಗುದದ್ವಾರವನ್ನು ಉತ್ತೇಜಿಸುವುದು ಆಗಿರುತ್ತದೆ. ಇದು ಲೈಂಗಿಕ ಆಟಿಕೆಗಳ ಮೂಲಕ ತಂದುಕೊಳ್ಳುವ ಪ್ರಚೋದನೆಯನ್ನೂ ಒಳಗೊಂಡಿರುತ್ತದೆ. ಈ ರೀತಿಯ ಯಾವುದೇ ಲೈಂಗಿಕ ಕ್ರಿಯೆಗಳಲ್ಲಿ ಭಾಗವಹಿಸುವವರು ಅಳವಡಿಸಿಕೊಳ್ಳಬಹುದಾದ ಹಲವಾರು ಸಂಭೋಗ ಭಂಗಿಗಳಿವೆ ಮತ್ತು ಸಂಭೋಗ ಭಂಗಿಗಳ ವಿಧಿವಿಧಾನಗಳು ಅಪರಿಮಿತವಾಗಿವೆ.Rogiere, Jean, "	
The little bit naughty book of sex". Ulysses Press. 2001. 

ವೇಧನ ವಿಧಾನಗಳು
ವೇಧನ ಎಂದರೆ ತುರುಕಿಸುವಿಕೆ ಎಂದು ಅರ್ಥ. ಲೈಂಗಿಕ ಸಂಭೋಗ ಪ್ರಕ್ರಿಯೆಯ ಮೂಲಕ ಹೆಣ್ಣಿನ ದೇಹಕ್ಕೆ ಗಂಡು ತನ್ನ ಶಿಶ್ನವನ್ನು ತುರುಕಿಸುವುದುದನ್ನು ವೇಧನ ಎಂದೂ ಕರೆಯಬಹುದು. ವೇಧನ ವಿಧಾನಗಳು ಯೋನಿ, ಗುದ ದ್ವಾರ ಅಥವಾ ಬಾಯಿಗೆ ಶಿಶ್ನ ಅಥವಾ ಮಾರುಕಟ್ಟೆಯಲ್ಲಿ ಲಭ್ಯವಿರುವ ಹಲವಾರು ಬಗೆಯ ಕೃತಕ ಶಿಶ್ನಗಳಿಂದ ವೇಧಿಸುವುದನ್ನು ಒಳಗೊಂಡಿವೆ. ಸಂಯೋಗಾಸನಗಳಲ್ಲಿ ನೂರಾರು ವಿಧಗಳಿದ್ದರೂ ಎಲ್ಲರೂ ದೈಹಿಕವಾಗಿ ಮತ್ತು ಮಾನಸಿಕವಾಗಿ ನಡೆಸಲು ಅನುಕೂಲವಾಗುವ ಕೆಲವು ವಿಧಾನಗಳನ್ನು ಮಾತ್ರ ಇಲ್ಲಿ ವಿವರಿಸಲಾಗಿದೆ. ಕೂಡುವ ಇಚ್ಛೆಯಿಂದ ಒಂದಾಗುವ ಸಂಗಾತಿಗಳು ತಮಗೆ ಇಬ್ಬರಿಗೂ ಸಮ್ಮತವಾದ ಯಾವುದೇ ಭಂಗಿಯನ್ನು ಆಯ್ದುಕೊಳ್ಳಬಹುದು. 

ಮುಖಾಮುಖಿ ಭಂಗಿ
ಈ ಭಂಗಿಯನ್ನು 'ಮಿಷನರಿ ಭಂಗಿ' ಎಂದೂ ಕರೆಯುತ್ತಾರೆ. ಸಂಭೋಗ ಕ್ರಿಯೆಯಲ್ಲಿ ಭಾಗವಹಿಸುವವರು ಪರಸ್ಪರ ಮುಖಾಮುಖಿಯಾಗಿರುತ್ತಾರೆ. ಸ್ವೀಕರಿಸುವ ಸಂಗಾತಿ (ಮುಖ್ಯವಾಗಿ ಹೆಣ್ಣು) ತಮ್ಮ ಬೆನ್ನಿನ ಮೇಲೆ ಮಲಗಿ ಕಾಲುಗಳನ್ನು ದೂರವಿಡುತ್ತಾಳೆ ಮತ್ತು ವೇಧಿಸುವ ಸಂಗಾತಿ (ಮುಖ್ಯವಾಗಿ ಗಂಡು) ಮೇಲೆ ಮಲಗುತ್ತಾನೆ. ಇದರಲ್ಲಿ ಹೆಣ್ಣು ಅಂಗಾತನಾಗಿ ಮಲಗುತ್ತಾಳೆ. ಮೊಣಕಾಲು ಮಡಚಿಕೊಂಡು ತೊಡೆಗಳನ್ನು ತುಸು ಅಗಲಿಸಬೇಕು. ಗಂಡು ತನ್ನ ಮೊಣಕಾಲು ಹಾಗೂ ಕೈ ಮತ್ತು ಮೊಣಕೈಗಳ ಮೇಲೆ ಭಾರ ಹಾಕಿ ಅವಳ ಮೇಲುಗಡೆ ಬಾಗುತ್ತಾನೆ.
ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಮುಂದೆ ನಿಲ್ಲುತ್ತಾನೆ. ಆಗ ಅವರ ಕಾಲುಗಳು ಹಾಸಿಗೆಯ ಅಂಚಿನಲ್ಲಿ ಅಥವಾ ಮೇಜಿನಂತ ಇತರ ವೇದಿಕೆಯ ಮೇಲೆ ತೂಗಾಡುತ್ತವೆ.
ಸ್ವೀಕರಿಸುವ ಸಂಗಾತಿ ತನ್ನ ಕಾಲುಗಳನ್ನು ಚಾವಣಿಯ ಕಡೆಗೆ ಎತ್ತಿ ವೇಧಿಸುವ ಸಂಗಾತಿಯ ವಿರುದ್ಧ ದಿಕ್ಕಿಗೆ ಇಟ್ಟಿರುತ್ತಾಳೆ. ಮೊಣಕಾಲುಗಳನ್ನು ಊರಿಕೊಂಡು ಕೂಡ ಈ ಭಂಗಿಯನ್ನು ಅನುಸರಿಸಬಹುದು.
ಸ್ವೀಕರಿಸುವ ಸಂಗಾತಿ ತನ್ನ ಬೆನ್ನಿನ ಮೇಲೆ ಮಲಗುತ್ತಾಳೆ. ವೇಧಿಸುವ ಸಂಗಾತಿ ಎದ್ದುನಿಂತು ವೇಧಿಸುವಿಕೆಯನ್ನು ಸರಳಗೊಳಿಸಲಿಕ್ಕೆ ಸ್ವೀಕರಿಸುವ ಸಂಗಾತಿಯ ಸೊಂಟವನ್ನು ಎತ್ತುತ್ತಾನೆ. 
ಸ್ವೀಕರಿಸುವ ಸಂಗಾತಿ ತನ್ನ ಕಾಲುಗಳನ್ನು ವೇಧಿಸುವ ಸಂಗಾತಿಯ ಭುಜಗಳ ಮೇಲೆ ವಿಶ್ರಾಂತಿ ಪಡೆಯುವುದು ಈ ಭಂಗಿಯ ಇನ್ನೊಂದು ರೂಪಾಂತರವಾಗಿದೆ.
ಸ್ವೀಕರಿಸುವ ಸಂಗಾತಿ ತನ್ನ ಬೆನ್ನಿನ ಮೇಲೆ ಮಲಗುತ್ತಾಳೆ. ಆಗ ವೇಧಿಸುವ ಸಂಗಾತಿ ಅವಳ ಕಾಲುಗಳನ್ನು ನೇರವಾಗಿ ಮೇಲಕ್ಕೆ ಎತ್ತಿ ತನ್ನ ಮೊಣಕಾಲುಗಳನ್ನು ಅವಳ ತಲೆಯ ಹತ್ತಿರ ಇಡುತ್ತಾನೆ. ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಕಾಲುಗಳನ್ನು ಹಿಡಿದು ಮೇಲಿನಿಂದ ವೇಧಿಸುತ್ತಾನೆ.
ಇದಕ್ಕಿಂತ ಹಿಂದಿನ ಭಂಗಿಗೆ ಸಮಾನವಾಗಿದ್ದರೂ ಇಲ್ಲಿ ಸ್ವಲ್ಪ ವ್ಯತ್ಯಾಸವಿದೆ. ಇಲ್ಲಿ ಸ್ವೀಕರಿಸುವ ಸಂಗಾತಿಯ ಕಾಲುಗಳು ನೇರವಾಗಿ ಇರಬೇಕಾಗಿಲ್ಲ ಮತ್ತು ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಸುತ್ತಲೂ ತಮ್ಮ ತೋಳುಗಳನ್ನು ಸುತ್ತಿ ಕಾಲುಗಳನ್ನು ಎದೆಗೆ ಸಾಧ್ಯವಾದಷ್ಟು ಹತ್ತಿರಕ್ಕೆ ತಳ್ಳುತ್ತಾನೆ. ಬರ್ಟನ್ ಎಂಬ ಲೇಖಕ ***ದಿ ಪರ್ಫ್ಯೂಮ್ಡ್ ಗಾರ್ಡನ್*** ಎಂಬ ಕಾಮ ಗ್ರಂಥದ ಅನುವಾದದಲ್ಲಿ ಇದನ್ನು ಸ್ಟೋಪರೇಜ್ ಎಂದು ಕರೆದಿದ್ದಾನೆ.The Perfumed Garden, Shaykh Nefwazi , translated by Sir Richard Francis Burton, 1886. full text available at Internet Sacred Text Archive 
ಕೋಯಿಟಲ್ ಅಲೈನ್‌ಮೆಂಟ್ ತಂತ್ರ, ಇದರಲ್ಲಿ ಪುರುಷನು ಮಹಿಳೆಯನ್ನು ಯೋನಿಯನ್ನು ವೇಧಿಸುತ್ತಾನೆ. ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ದೇಹದ ಉದ್ದಕ್ಕೂ ಮೇಲಕ್ಕೆ ಚಲಿಸುತ್ತಾನೆ, ಶಿಶ್ನವು ಕೆಳಮುಖವಾಗುವವರೆಗೆ, ಶಿಶ್ನದ ಹಿಂಭಾಗವು ಚಂದ್ರನಾಡಿಯ ವಿರುದ್ಧ ಉಜ್ಜುತ್ತಲಿರುತ್ತದೆ.
ಸ್ವೀಕರಿಸುವ ಸಂಗಾತಿ ತನ್ನ ಬೆನ್ನಿನ ಮೇಲೆ ಮಲಗಿರುತ್ತ; ತಲೆಯ ಹಿಂದುಗಡೆ ತನ್ನ ಪಾದಗಳನ್ನು ಅಡ್ದಲಾಗಿ ಇಡುತ್ತಾಳೆ (ಅಥವಾ ಕನಿಷ್ಠ ಅವರ ಕಿವಿಗಳ ಪಕ್ಕದಲ್ಲಿ ತಮ್ಮ ಪಾದಗಳನ್ನು ಇಡುತ್ತಾರೆ). ಅದಾದ ನಂತರ ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಕಣಕಾಲಿನ ಸುತ್ತಲೂ ಬಿಗಿಯಾಗಿ ಹಿಡಿದು ಸ್ವೀಕರಿಸುವ ಸಂಗಾತಿಯ ಮೇಲೆ ಮಲಗುತ್ತಾನೆ. ಇದರಲ್ಲಿ ಒಂದು ವ್ಯತ್ಯಾಸ ಮಾಡಿಕೊಳ್ಳಬಹುದು. ಅದೇನೆಂದರೆ -  ಸ್ವೀಕರಿಸುವ ಸಂಗಾತಿ ತನ್ನ ಹೊಟ್ಟೆಯ ಮೇಲೆ ತನ್ನ ಕಣಕಾಲುಗಳನ್ನು ಮತ್ತು ಮೊಣಕಾಲುಗಳಿಂದ ಭುಜಗಳಿಗೆ ಅಡ್ಡಲಾಗಿ ಇಟ್ಟುಕೊಳ್ಳುವುದು. ಅದಾದ ನಂತರ ವೇಧಿಸುವ ಸಂಗಾತಿಯನ್ನು ಸ್ವೀಕರಿಸುವ ಸಂಗಾತಿ ಅಡ್ಡಲಾಗಿ ಇಟ್ಟುಕೊಂಡ ತನ್ನ ಕಣಕಾಲುಗಳ ಮೇಲೆ ಮಲಗಿಸುವುದು.Comfort, Alex, The Joy of Sex: Fully Revised & Completely Updated for the 21st Century. Crown. Fully rev. ed., 2002. , 256 pages. ಈ ಭಂಗಿಯಲ್ಲಿ ಶಿಶ್ನ ಯೋನಿಯ ಒಳಗೆ ಹೋಗುವುದು ಬಹಳ ಸುಲಭ. ಸ್ತ್ರೀ ಮತ್ತು ಪುರುಷ ಜನನೇಂದ್ರಿಯಗಳು ಪರಸ್ಪರ ಪೂರ್ಣ ಸಾಮೀಪ್ಯಕ್ಕೆ ಬರುವುದರಿಂದ ಲೈಂಗಿಕ ತೃಪ್ತಿಗೂ ಇದು ಪೂರಕವಾಗಬಲ್ಲುದು. ಪರಸ್ಪರ ಚುಂಬನಕ್ಕೂ ಮೊಲೆಗಳೊಂದಿಗಿನ ಆಟಕ್ಕೂ ಈ ಭಂಗಿಯಲ್ಲಿ ಅವಕಾಶವಿದೆ. ಈ ಭಂಗಿಯಲ್ಲಿ ಹೆಣ್ಣು ತನ್ನ ಅಂಗಾಲುಗಳು ಹಾಸಿಗೆಯ ಮೇಲೆ ಊರುವಂತೆ ಮಾತ್ರ ಮೊಣಕಾಲನ್ನು ಮಡಿಸಬಹುದು ಅಥವಾ ಗಂಡಿನ ದೇಹವನ್ನು ಅವಳ ಕಾಲುಗಳು ಬಳಸಲೂಬಹುದು. ಶಿಶ್ನ ಒಳಗೆ ಹೋದ ಬಳಿಕ ಹೆಣ್ಣು ತನ್ನ ಕಾಲುಗಳನ್ನು ಉದ್ಧಮಾಡಬಹುದು. ಇದರಿಂದಲೂ ಇನ್ನೊಂದು ಬಗೆಯ ಲೈಂಗಿಕ ತೃಪ್ತಿ ದೊರಕುತ್ತದೆ. ತೊಡೆಗಳನ್ನು ಅಗಲಿಸಿದಾಗ ಮಾತ್ರ ಯೋನಿದ್ವಾರ ಬಿಚ್ಚಿಕೊಳ್ಳುವುದಲ್ಲದೆ ಅದರ ಮುಖವೂ ಮೇಲಾಗುತ್ತದೆ. ಈ ವೈಜ್ಞಾನಿಕ ವಿವರವನ್ನು ಎಲ್ಲರೂ ಚೆನ್ನಾಗಿ ಅರಿಯಬೇಕು. 

ಪಾರ್ಶ್ವಭಂಗಿ
 'ಪಾರ್ಶ್ವಭಂಗಿ' ಎರಡನೆಯ ಬಗೆ. ಇದರಲ್ಲಿ ಹೆಣ್ಣು ಒಂದು ಪಾರ್ಶ್ವಕ್ಕೆ ತಿರುಗಿ ಮಲಗುತ್ತಾಳೆ.  ಬಲಕ್ಕೆ ಎಂದಿಟ್ಟು ಕೊಳ್ಳಿ. ಮೊಣಕಾಲುಗಳ ಮೇಲೆಳೆದುಕೊಂಡು ತೊಡೆಗಳನ್ನು ಆಕೆ ಆಗಲಿಸಬೇಕು. ಅವಳ ಎದುರಿಗೆ ಆಕೆಯ ಗಂಡ ಎಡಕ್ಕೆ ಮುಖಮಾಡಿ ಮಲಗುತ್ತಾನೆ. ಅಂದರೆ ಇಬ್ಬರ ಮುಖಗಳೂ ಎದುರುಬದುರಾಗುತ್ತವೆ. ಹೆಣ್ಣಿನ ಬಲತೊಡೆ ಗಂಡಿನ ಕೆಳಗೂ ಅವಳ ಎಡತೊಡೆ ಅತನ ಮೇಲೂ ಇರುತ್ತದೆ. ಆಸನದಲ್ಲಿ ಪರಸ್ಪರರ ಮೇಲೆ ಭಾರ ಬೀಳದೆ ಇರುವುದರಿಂದ ಹೆಣ್ಣು ಗರ್ಭಿಣಿಯಾಗಿರುವಾಗ ಈ ಭಂಗಿಯನ್ನು ಬಳಸಬದುದು. ಹೀಗೆಂದರೆ, ಬೇರೆ ಯಾವಾಗಲೂ ಈ ಆಸನ ಉಪಯೋಗಿಸಬಾರದೆಂದಲ್ಲ. ಮಾಮೂಲು ಭಂಗಿ ಬೇಸರ ಬಂದಾಗ ಬದಲಾವಣೆಗೆಂದು ಇದನ್ನೂ ಬಳಸಬಹುದು.
ಪಾರ್ಶ್ವ ಲೈಂಗಿಕ ಸಂಭೋಗ ಭಂಗಿಯನ್ನು ಮಾಸ್ಟರ್ಸ್ ಮತ್ತು ಜಾನ್ಸನ್ ಶಿಫಾರಸು ಮಾಡಿದ್ದರು, ಮತ್ತು ಇದನ್ನು ಪ್ರಯತ್ನಿಸಿದ ನಂತರ ಅವರ ಭಿನ್ನಲಿಂಗೀಯ ಅಧ್ಯಯನ ಭಾಗವಹಿಸುವವರಲ್ಲಿ ಮುಕ್ಕಾಲು ಭಾಗ ಜನರು ಇದಕ್ಕೆ ಆದ್ಯತೆ ನೀಡಿದರು. ಈ ಭಂಗಿಯಲ್ಲಿ ಪುರುಷನು ಅಂಗಾತ ಮಲಗಿರುವಾಗ ಹೆಣ್ಣು ತನ್ನ ಸೊಂಟವು ಅವನ ಮೇಲೆ ಇರುವಂತೆ ಸ್ವಲ್ಪ ಬದಿಗೆ ತಿರುಗಬೇಕು.  ಇದರಿಂದಲಾಗಿ ಆದರೆ ಅವಳ ಶರೀರದ ಭಾರ ನೇರವಾಗಿ ಗಂಡಿನ ಮೇಲೆ ಬೀಳದಿರುತ್ತದೆ.

ಹೆಣ್ಣು ಮೇಲೆ ಭಂಗಿ
ಈ ಭಂಗಿಗಳಲ್ಲಿ ಹೆಚ್ಚಿನವುಗಳನ್ನು ಯೋನಿ ಅಥವಾ ಗುದದ್ವಾರವನ್ನು ವೇಧಿಸಲು ಬಳಸಬಹುದು. ಸ್ವೀಕರಿಸುವ ಸಂಗಾತಿ  ಮಹಿಳೆಯಾಗಿದ್ದಾಗ ಈ ಭಂಗಿಗಳನ್ನು ಒಟ್ಟಾಗಿ ಹೆಣ್ಣು ಮೇಲೆ ಭಂಗಿಗಳು ಅಥವಾ ಕೌಗರ್ಲ್ ಭಂಗಿಗಳು ಎಂದು ಕರೆಯಲಾಗುತ್ತದೆ.

 "ಹೆಣ್ಣು ಮೇಲೆ ಭಂಗಿ"ಯಲ್ಲಿ ಹೆಣ್ಣು ಗಂಡಿನ ಮೇಲೆ ಇರುತ್ತಾಳೆ. ಗಂಡು ಕಾಲುಗಳನ್ನು ಜೋಡಿಸಿ ಅಂಗಾತನಾಗಿ ಮಲಗುತ್ತಾನೆ. ಹೆಣ್ಣು ಅವನ ಮೇಲೆ ಬಾಗುತ್ತಾಳೆ. ಗಂಡಿನ ಮೇಲೆ ಭಾರ ಬೀಳದ ಹಾಗೆ ಅವಳು ತನ್ನ ಮೊಣಕೈಗಳಿಂದ ಆಧಾರ ಕೊಟ್ಟುಕೊಳ್ಳಬಹುದು. ಶಿಶ್ನ ನೇರವಾಗಿರುವುದರಿಂದ ಯೋನಿಯೊಳಗೆ ಸುಲಭವಾಗಿ ಹೋಗುತ್ತದೆ. ಇದಕ್ಕೆ ತುಸು ಹೆಚ್ಚಿನ ಅಭ್ಯಾಸ ಬೇಕು. ಪರಸ್ಪರ ದೇಹಗಳು ಮುಖಾಮುಖಿ ಇರುವುದರಿಂದ ಚುಂಬನ, ಆಲಿಂಗನಗಳಿಗೆ ಇದು ಅನುಕೂಲಕರವಾಗಿದೆ. ಈ ಭಂಗಿಯಲ್ಲಿ ಹೆಣ್ಣಿನ ಚಲನವಲನಗಳಿಗೆ ತುಂಬಾ ಸ್ವಾತಂತ್ರ್ಯವಿರುವುದರಿಂದಲಾಗಿ ಆಕೆ ಸಂಯೋಗೋದ್ರೇಕ ಹೊಂದಲಿಕ್ಕೆ ಈ ಭಂಗಿ ಸಹಕಾರಿ. ಗಂಡನು ಬಳಲಿರುವ ದಿನಗಳಲ್ಲಿ ಸಂಭೋಗದಿಂದ ಆತನಿಗೆ ಮತ್ತಷ್ಟು ಆಯಾಸವಾಗದಂತೆ ಈ ಭಂಗಿಯನ್ನು ಪ್ರಯೋಗಿಸಬೇಕು.

ಈ ಭಂಗಿಗಳ ವೈಶಿಷ್ಟ್ಯವೆಂದರೆ ಸ್ವೀಕರಿಸುವ ಸಂಗಾತಿ ಮೇಲೆ ಇದ್ದು ವೇಧಿಸುವ ಸಂಗಾತಿ ತನ್ನ ಬೆನ್ನಿನ ಮೇಲೆ ಮಲಗಿರುತ್ತಾನೆ:
ಭಾಗವಹಿಸುವವರು ಪರಸ್ಪರ ಎದುರುಬದುರಾಗಿದ್ದು ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಯ ಶರೀರದ ಇಕ್ಕೆಲಗಳಲ್ಲಿ ಮಂಡಿಗಳನ್ನು ಊರಿ ಕುಳಿತುಕೊಳ್ಳಬೇಕು. 
ಪರ್ಯಾಯವಾಗಿ, ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಯ ಹಿಂದುಗಡೆಯೂ ಮುಖ ಮಾಡಬಹುದು. ಈ ಭಂಗಿಯನ್ನು ಹಿಮ್ಮುಖ ಕೌಗರ್ಲ್ ಭಂಗಿ ಎಂದು ಕರೆಯಲಾಗುತ್ತದೆ.
ಸ್ವೀಕರಿಸುವ ಸಂಗಾತಿ ನೆಲದ ಮೇಲೆ ಕೈಗಳನ್ನು ಇಟ್ಟುಕೊಂಡು ಹಿಂದಕ್ಕೆ ಬಾಗಬಹುದು.
ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಯ ಎದುರಿಗೆ ಮೊಣಕಾಲುಗಳನ್ನು ಊರುವ ಬದಲಿಗೆ ಮೊಣಕಾಲುಗಳನ್ನು ಬಾಗಿಸಿಕೊಂಡು ಕುಳಿತುಕೊಳ್ಳಬಹುದು.
ಸ್ವೀಕರಿಸುವ ಸಂಗಾತಿ ತನ್ನ ಮೊಣಕಾಲುಗಳನ್ನು ನೆಲದ ವಿರುದ್ಧ ದಿಕ್ಕಿಗೆ ಮುಂದಕ್ಕೆ ತರಬಹುದು.
ವೇಧಿಸುವ ಸಂಗಾತಿ ತನ್ನ ಬೆನ್ನಿನ ಮೇಲ್ಭಾಗವನ್ನು ಕಡಿಮೆ ಎತ್ತರದ ಮೇಜು, ಸೋಫಾ, ಕುರ್ಚಿ ಅಥವಾ ಹಾಸಿಗೆಯ ಅಂಚಿಗೆ ಒರಗಿಸಿರುತ್ತ, ತನ್ನ ಪಾದಗಳನ್ನು ನೆಲದ ಮೇಲೆ ಮತ್ತು ಬೆನ್ನನ್ನು ನೆಲಕ್ಕೆ ಸಮಾನಾಂತರವಾಗಿ ಇಟ್ಟುಕೊಂಡು ಮಲಗುತ್ತಾನೆ. ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಯ ಶರೀರದ ಇಕ್ಕೆಲಗಳಲ್ಲಿ ಮಂಡಿಗಳನ್ನು ಊರಿ ಕುಳಿತುಕೊಂಡು ತನ್ನ ಪಾದಗಳನ್ನು ನೆಲದ ಮೇಲೆ ಇಡುತ್ತಾಳೆ. ಸ್ವೀಕರಿಸುವ ಸಂಗಾತಿ ಇಲ್ಲಿ ಹೇಳಿದ ಹಲವಾರು ಭಂಗಿಗಳಲ್ಲಿ ಯಾವುದಾದರೂ ಒಂದನ್ನು ಆಯ್ದುಕೊಳ್ಳಬಹುದು.

ಕುಳಿತ ಭಂಗಿ 
ಕುಳಿತುಕೊಂಡು ಮತ್ತು ಮಂಡಿಯೂರಿಕೊಂಡು ಭೋಗಿಸುವ ಭಂಗಿ

 "ಕುಳಿತ ಭಂಗಿ' ಯಲ್ಲಿ ಗಂಡು ಕುರ್ಚಿಯಲ್ಲಿಯೋ ಮಂಚದ ತುದಿಯಲ್ಲಿಯೋ ಕುಳಿತುಕೊಳ್ಳು ತ್ತಾನೆ. ಹೆಣ್ಣು ಅವನ ತೊಡೆಯ ಮೇಲೆ ಅವನಿಗೆ ಮುಖ ಮಾಡಿ ಆಸೀನಳಾಗುತ್ತಾಳೆ. ಈ ಭಂಗಿಯಲ್ಲಿ ಶಿಶ್ನ ಯೋನಿಯೊಳಗೆ ಹೋಗುವುದು ತುಸು ಕಷ್ಟಕರವೇ ಆದರೂ ವೈವಿಧ್ಯ ಬಯಸುವವರು ಈ ಭಂಗಿಯನ್ನು ಪ್ರಯತ್ನಿಸಬಹುದು. ಇದರಿಂದ ಕೆಲವರಿಗೆ ವಿಚಿತ್ರ ಲೈಂಗಿಕ ತೃಪ್ತಿ ಸಿಕ್ಕುತ್ತದೆ.
ವೇಧಿಸುವ ಸಂಗಾತಿ ಪ್ರದೇಶದ ಮೇಲ್ಮೈಯಲ್ಲಿ ಕುಳಿತುಕೊಳ್ಳುತ್ತಾನೆ, ಕಾಲುಗಳನ್ನು ಚಾಚುತ್ತಾನೆ. ಸ್ವೀಕರಿಸುವ ಸಂಗಾತಿ ಮೇಲೆ ಕುಳಿತು ತಮ್ಮ ಕಾಲುಗಳನ್ನು ವೇಧಿಸುವ ಪಾಲುದಾರನ ಸುತ್ತಲೂ ಸುತ್ತುತ್ತಾನೆ. ಬರ್ಟನ್ ಎಂಬ ಲೇಖಕ ***ದಿ ಪರ್ಫ್ಯೂಮ್ಡ್ ಗಾರ್ಡನ್*** ಎಂಬ ಕಾಮ ಗ್ರಂಥದ ಅನುವಾದದಲ್ಲಿ 
ಇದನ್ನು "ಸ್ಥಳದಲ್ಲಿಯೇ ಕುಟ್ಟುವುದು" ಎಂದು ಕರೆದಿದ್ದಾನೆ. ಇದೇ ಭಂಗಿಯಲ್ಲಿ ವೇಧಿಸುವ ಸಂಗಾತಿ ಚಕ್ಕಳಮಕ್ಕಳವಾಗಿ ಕುಳಿತಿದ್ದರೆ ಅದನ್ನು ಕಮಲ ಭಂಗಿ ಅಥವಾ ತಾವರೆ ಭಂಗಿ ಎಂದು ಕರೆಯಲಾಗುತ್ತದೆ. ಈ ಭಂಗಿ ಕಾಮಪ್ರಚೋದಕ ವಲಯಗಳ ಪ್ರಚೋಚದನೆಗೆ ಸಹಕಾರಿಯಾಗಿದೆ.
ವೇಧಿಸುವ ಸಂಗಾತಿ ಕುರ್ಚಿಯ ಮೇಲೆ ಕುಳಿತುಕೊಳ್ಳುತ್ತಾನೆ. ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಯ ಶರೀರದ ಇಕ್ಕೆಲಗಳಲ್ಲಿ ಮಂಡಿಗಳನ್ನು ಊರಿ ಕುಳಿತುಕೊಳ್ಳಬೇಕು ನುಗ್ಗುವ ಸಂಗಾತಿಗೆ ಮುಖ ಮಾಡಿಕೊಂಡು ನೆಲದ ಮೇಲೆ ಪಾದಗಳನ್ನು ಇಳಿಯಬಿಟ್ಟು ಕುಳಿತುಕೊಳ್ಳುತ್ತಾಳೆ. ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಗೆ ಹಿಮ್ಮುಖವಾಗಿಯೂ ಕುಳಿತುಕೊಳ್ಳಬಹುದು.
ವೇಧಿಸುವ ಸಂಗಾತಿ ಸೋಫಾದ ಮೇಲೆ ಅಥವಾ ಆರ್ಮ್‌ರೆಸ್ಟ್‌ಗಳನ್ನು ಹೊಂದಿರುವ ಕುರ್ಚಿಯಲ್ಲಿ ಕುಳಿತುಕೊಳ್ಳುತ್ತಾನೆ. ಸ್ವೀಕರಿಸುವ ಸಂಗಾತಿ ವೇಧಿಸುವ ಸಂಗಾತಿಗೆ ಲಂಬವಾಗಿ ಅವನ ಬೆನ್ನನ್ನು ತೋಳಿನ ಮೇಲೆ ಇರಿಸಿ ಅವನ ತೊಡೆಯ ಮೇಲೆ ಕುಳಿತುಕೊಳ್ಳುತ್ತಾಳೆ.
ಸ್ವೀಕರಿಸುವ ಸಂಗಾತಿ ಅಂಗಾತ ಮಲಗಿರುವಾಗ ವೇಧಿಸುವ ಸಂಗಾತಿ ಮಂಡಿಯೂರಿ ಕುಳಿತುಕೊಳ್ಳುತ್ತಾನೆ 
ಮತ್ತು ಸ್ವೀಕರಿಸುವ ಸಂಗಾತಿ ತನ್ನ ಕಣಕಾಲುಗಳನ್ನು ವೇಧಿಸುವ ಸಂಗಾತಿಯ ಭುಜಗಳ ಎರಡೂ ಬದಿಗಳಲ್ಲಿ ಇಟ್ಟುಕೊಂಡು ಅವನ ಬೆನ್ನಿನ ಮೇಲೆ ಮಲಗುತ್ತಾಳೆ.

ನಿಂತು ಭೋಗಿಸುವ ಭಂಗಿ
ಈ ಭಂಗಿಗಳಲ್ಲಿ ಹೆಚ್ಚಿನವುಗಳನ್ನು ಯೋನಿ ವೇಧನಕ್ಕೆ ಬಳಸಬಹುದು. ನಿಂತು ಭೋಗಿಸುವ ಭಂಗಿಯಲ್ಲಿ ಇಬ್ಬರೂ ಒಬ್ಬರಿಗೊಬ್ಬರು ಎದುರಾಗಿ ನಿಲ್ಲುತ್ತಾರೆ. ಈ ಕೆಳಗಿನ ವ್ಯತ್ಯಾಸಗಳು ಈ ಭಂಗಿಯಲ್ಲಿ ಸಾಧ್ಯವಿದೆ:
ನಿಂತು ಭೋಗಿಸುವ ಭಂಗಿಯಲ್ಲಿ ಸಂಗಾತಿಗಳು ಒಬ್ಬರಿಗೊಬ್ಬರು ಎದುರಾಗಿ ನಿಂತು ಭೋಗಿಸುತ್ತಾರೆ. ಸಂಗಾತಿಗಳ ಎತ್ತರದಲ್ಲಿ ಹೆಚ್ಚು ಕಡಮೆ ಇದ್ದರೆ ಸಂಗಾತಿಗಳಲ್ಲಿ ಒಬ್ಬರು ಮೆಟ್ಟಿಲುಗಳನ್ನು ಅಥವಾ ಬೆಂಚುಗಳನ್ನು ಆಧರಿಸಿ ಎತ್ತರವನ್ನು ಸರಿದೂಗಿಸಬಹುದು. ಹೆಣ್ಣು ಗೋಡೆಗೆ ಬೆನ್ನು ಮಾಡಿದರೆ ಶರೀರ ಭಾರದ ನಿರ್ವಹಣೆ ಸುಲಭವಾಗುತ್ತದೆ. ಈ ಭಂಗಿ ಕಾಮಸೂತ್ರದಲ್ಲಿ ವಿವರಿಸಲ್ಪಟ್ಟಿದೆ. ಈ ಭಂಗಿಯನ್ನು ಹೆಚ್ಚಾಗಿ ಮಲಗುವ ಕೋಣೆಯಲ್ಲಿ ಅಥವಾ ಸ್ನಾನಗೃಹದ ಗೋಡೆಯಂತಹ ಲಂಬ ತಲಗಳಲ್ಲಿ ಪ್ರಯೋಗಿಸಲಾಗುತ್ತದೆ.
ವೇಧಿಸುವ ಸಂಗಾತಿ ನಿಲ್ಲುತ್ತಾನೆ ಮತ್ತು ಸ್ವೀಕರಿಸುವ ಸಂಗಾತಿ ಅವನ ಕುತ್ತಿಗೆಯ ಸುತ್ತ ತನ್ನ ತೋಳುಗಳನ್ನು ಮತ್ತು ಅವನ ಸೊಂಟದ ಸುತ್ತ ತನ್ನ ಕಾಲುಗಳನ್ನು ಸುತ್ತಿಕೊಳ್ಳುತ್ತಾಳೆ. ಇದರಿಂದ ಅವಳ ಯೋನಿ ಪುರುಷನ ಶಿಶ್ನಕ್ಕೆ ನೇರ ಸಂಪರ್ಕಕ್ಕೆ ಒದಗುತ್ತದೆ. ಸ್ವೀಕರಿಸುವ ಸಂಗಾತಿ ತನ್ನ ಬೆನ್ನಿಗೆ ಹಿಂದೆ ಮೆತ್ತೆಗಳನ್ನು ಇಟ್ಟುಕೊಂಡರೆ ಭಂಗಿ ಸುಲಭವಾಗುತ್ತದೆ. ಸ್ವೀಕರಿಸುವ ಸಂಗಾತಿ ಹಾಸಿಗೆಯ ಅಂಚಿನಲ್ಲಿ ಅಂಗಾತ ಮಲಗುತ್ತ ಪ್ರಾರಂಭಿಸಿದರೆ ಈ ಭಂಗಿಯಲ್ಲಿ ಭೋಗಿಸುವುದು ಸುಲಭವಾಗಬಲ್ಲುದು. ವೇಧಿಸುವ ಸಂಗಾತಿ ತನ್ನ ಮೊಣಕೈಗಳನ್ನು ಸ್ವೀಕರಿಸುವ ಸಂಗಾತಿಯ  ಮೊಣಕಾಲುಗಳ ಕೆಳಗೆ ಇರಿಸಿ ನಿಧಾನವಾಗಿ ನೂಕುತ್ತ ನಿಧಾನವಾಗಿ ಎದ್ದು ನಿಲ್ಲುತ್ತಲೇ ಅವಳ ಮೊಣಕಾಲುಗಳನ್ನು ಎತ್ತಬೇಕು. ಜಪಾನಿನಲ್ಲಿ ಈ ಭಂಗಿಯನ್ನು "ಎಕಿಬೆನ್ ಭಂಗಿ" ಎಂದು ಕರೆಯುತ್ತಾರೆ.
ಸ್ವೀಕರಿಸುವ ಸಂಗಾತಿ ವಿಭಿನ್ನ ಭಂಗಿಗಳಲ್ಲಿ ನಿಲ್ಲುವ ಮೂಲಕ ಈ ಭಂಗಿಯಲ್ಲಿ ಬದಲಾವಣೆಗಳನ್ನು ಮಾಡಿಕೊಳ್ಳಬಹುದು. ಉದಾಹರಣೆಗೆ ಅವಳು ತನ್ನ ಸೊಂಟವನ್ನು ಬಾಗಿಸಿಕೊಂಡು ತನ್ನ ಕೈಗಳನ್ನು ಅಥವಾ ಮೊಣಕೈಗಳನ್ನು ಮೇಜಿನ ಮೇಲೆ ಇಟ್ಟು ವೇಧಕನಿಗೆ ಅನುವು ಮಾಡಿಕೊಡಬಹುದು.

ಹಿಂದಲ ಭಂಗಿ

ಈ ಭಂಗಿಯನ್ನು ಶ್ವಾನ ಮೈಥುನ ಭಂಗಿ ಎಂದೂ ಕರೆಯುತ್ತಾರೆ. ಈ ಭಂಗಿಯಲ್ಲಿ ಹೆಣ್ಣು ಬಲಕ್ಕೆ ತಿರುಗಿ ಮಲಗುತ್ತಾಳೆ. ಗಂಡೂ ಕೂಡ ಬಲಕ್ಕೆ ತಿರುಗಿ ಆಕೆಯನ್ನು ಹಿಂದಿನಿಂದ ಸಮೀಪಿಸುತ್ತಾನೆ. ಈ ಭಂಗಿಯಲ್ಲಿ ತುಸು ಬದಲಾವಣೆಯನ್ನೂ ಮಾಡಿಕೊಳ್ಳಬಹುದು. ಹೆಣ್ಣು ಮೊಣಕೈ ಮೊಣಕಾಲುಗಳ ಮೇಲೆ ಆಧಾರ ಕೊಟ್ಟು ಇರುವಾಗ ಗಂಡು ಹಿಂದಿನಿಂದ ಅವಳನ್ನು ಸಮೀಪಿಸಬಹುದು. 

ಇಲ್ಲಿ ವಿವರಿಸಲಾದ ಹಿಂದಲ ಭಂಗಿಗಳಲ್ಲಿ ಹೆಚ್ಚಿನವುಗಳನ್ನು ಯೋನಿ ವೇಧನಕ್ಕೆ ಉಪಯೋಗಿಸಬಹುದು. ಹಿಂದಲ ಭಂಗಿಯಲ್ಲಿ ಕೆಲವು ರೂಪಾಂತರಗಳೂ ಪ್ರಚಲಿತವಾಗಿವೆ:
ಸ್ವೀಕರಿಸುವ ಸಂಗಾತಿ ತನ್ನ ಶರೀರವನ್ನು ಅಡ್ಡಲಾಗಿ ನಾಲ್ಕು ಕಾಲುಗಳ ಮೇಲೆ ಇಟ್ಟುಕೊಂಡು, ವೇಧಿಸುವ ಸಂಗಾತಿ ತನ್ನ ಶಿಶ್ನ ಅಥವಾ ಕೃತಕ ಶಿಶ್ನವನ್ನು ಯೋನಿ ದ್ವಾರಕ್ಕೆ ಹಿಂದಿನಿಂದ ತುರುಕಿಸುತ್ತಾನೆ.Rogiere, Jean, The Little Book of Sex. Ulysses Press, 2001. , 96 pages.
ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಎರಡೂ ಬದಿಗಳಲ್ಲಿ ತಮ್ಮ ಪಾದಗಳನ್ನು ಇರಿಸಿ, ಮೊಣಕಾಲುಗಳನ್ನು ಬಾಗಿಸುತ್ತ ಶಿಶ್ನವನ್ನು ತುರುಕಿಸುವಾಗ ಪರಿಣಾಮಕಾರಿಯಾಗಿ ಸಾಧ್ಯವಾದಷ್ಟು ಎತ್ತರಕ್ಕೆ ಎತ್ತುತ್ತಾನೆ. ಮುಂದಕ್ಕೆ ಬೀಳದಂತೆ ತಡೆಯಲು ವೇಧಿಸುವ ಸಂಗಾತಿಯ ಕೈಗಳನ್ನು ಸ್ವೀಕರಿಸುವ ಸಂಗಾತಿ ತನ್ನ ಬೆನ್ನಿನ ಮೇಲೆ ಇಟ್ಟುಕೊಳ್ಳಬೇಕು.
ವೇಧಿಸುವ ಸಂಗಾತಿ ನೇರವಾಗಿದ್ದು ಮಂಡಿಯೂರಿಕೊಂಡಿರುವಾಗ ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಮಣಿಕಟ್ಟುಗಳನ್ನು ಹಿಡಿದು ಅವಳ ತೋಳುಗಳನ್ನು ನಿಧಾನವಾಗಿ ತನ್ನತ್ತ ಎಳೆಯುತ್ತಾನೆ.
ಹಿಂದಲ ಭಂಗಿಯ ಇನ್ನೊಂದು ರೂಪಾಂತರವಾದ 'ಚಮಚ ಭಂಗಿ'ಯಲ್ಲಿ ಇಬ್ಬರು ಸಂಗಾತಿಗಳು ಮಗ್ಗುಲಾಗಿ ಒಂದೇ ದಿಕ್ಕಿಗೆ ಮುಖ ಮಾಡಿ ಮಲಗುತ್ತಾರೆ.Westheimer, Ruth K., Sex for Dummies. For Dummies. 2nd ed., 2000. , 432 pages. ಈ ಭಂಗಿಯ ರೂಪಾಂತರಗಳು ಈ ಕೆಳಗಿನಂತಿವೆ:
ಸ್ವೀಕರಿಸುವ ಸಂಗಾತಿ ಮಗ್ಗುಲಾಗಿ ಮಲಗುತ್ತಾಳೆ. ವೇಧಿಸುವ ಸಂಗಾತಿ ಮಂಡಿಯೂರಿಕೊಂಡು ಹಿಂದಿನಿಂದ ವೇಧಿಸುತ್ತಾನೆ. ಇದಕ್ಕೆ ಪರ್ಯಾಯವಾಗಿ ಸ್ವೀಕರಿಸುವ ಸಂಗಾತಿ ಎತ್ತರದಲ್ಲಿದ್ದರೆ ವೇಧಿಸುವ ಸಂಗಾತಿ ಎದ್ದು ನಿಲ್ಲಬಹುದು.
ಸ್ವೀಕರಿಸುವ ಸಂಗಾತಿ ತನ್ನ ಕಾಲುಗಳನ್ನು ಹರಡಿಕೊಂಡು ಕವುಚಿ ಮಲಗುತ್ತಾಳೆ. ವೇಧಿಸುವ ಸಂಗಾತಿ ಅವಳ ಮೇಲೆ ಮಲಗುತ್ತಾನೆ.Rogiere, Jean, The Little Book of Sex. Ulysses Press. 2001. . ಸ್ವೀಕರಿಸುವ ಸಂಗಾತಿ ತನ್ನ ಸೊಂಟದ ಕೆಳಗೆ ದಿಂಬು ಇಟ್ಟುಕೊಂಡು ಈ ಭಂಗಿಯಲ್ಲಿ ಹೆಚ್ಚಿನ ಪ್ರಚೋದನೆಯನ್ನು ಪಡೆಯಬಹುದು.
ಸ್ವೀಕರಿಸುವ ಸಂಗಾತಿ ತನ್ನ ಮೊಣಕಾಲುಗಳು ಒಟ್ಟಿಗೆ ಸೇರಿಸಿ ಕವುಚಿ ಮಲಗುತ್ತಾಳೆ. ವೇಧಿಸುವ ಸಂಗಾತಿ ತನ್ನ ಕಾಲುಗಳನ್ನು ಅಗಲಿಸಿ ಅವಳ ಮೇಲೆ ಮಲಗುತ್ತಾನೆ.
ಸ್ವೀಕರಿಸುವ ಸಂಗಾತಿ ಮಗ್ಗುಲಾಗಿ ಮಲಗಿ ತನ್ನ ಮೇಲಿನ ಕಾಲನ್ನು ಮುಂದಕ್ಕೆ ಇರಿಸುತ್ತಾಳೆ. ವೇಧಿಸುವ ಸಂಗಾತಿ ಸ್ವೀಕರಿಸುವ ಸಂಗಾತಿಯ ಕೆಳಗಿನ ಕಾಲಿನ ಪಕ್ಕದಲ್ಲಿ ಮಂಡಿಯೂರಿ ಕುಳಿತು ವೇಧಿಸುತ್ತಾನೆ.
ಈ ಭಂಗಿಯಲ್ಲಿ ಶಿಶ್ನ ಪೂರ್ಣವಾಗಿ ಒಳಗೆ ಹೋಗುವುದಿಲ್ಲ. ಗಂಡು ಹೆಣ್ಣುಗಳಿಬ್ಬರಿಗೂ ಈ ಭಂಗಿಯಿಂದ ವಿಶೇಷ ಆಯಾಸವಾಗಬಲ್ಲುದು. ಅಲ್ಲದೆ ಮುಖಕ್ಕೆ ಮುಖ, ಎದೆಗೆ ಎದೆ ದೊರೆಯದಿರುವುದರಿಂದ ಇದರಲ್ಲಿ ಮುದ್ದಾಟಕ್ಕೆ ಅವಕಾಶ ಕಡಮೆ. ಅದರಿಂದಲಾಗಿ ಲೈಂಗಿಕ ತೃಪ್ತಿಗೂ ಕೊರತೆಯಾಗಬಲ್ಲುದು.
'ಹಿಂದಲ ಭಂಗಿ' ಸಂಸಂಸ್ಕೃತ ಮಾನವರಲ್ಲಿ ಬಹಳ ಅಪರೂಪ. ಪಶುಗಳು ಸಂಭೋಗದಲ್ಲಿ ಈ ಭಂಗಿಯನ್ನು ಅನುಸರಿಸುತ್ತವೆ. ವನವಾಸಿ ಜನಾಂಗಗಳಲ್ಲಿ ಈ ಭಂಗಿ ವಿಶೇಷ ಪ್ರಿಯವಾದುದು.

ಕತ್ತರಿ ಭಂಗಿ
 'ಕತ್ತರಿ ಭಂಗಿ' ಯಲ್ಲಿ ಹೆಣ್ಣು ಅಂಗಾತ ಮಲಗುತ್ತಾಳೆ. ತೊಡೆಗಳನ್ನು ಹೊಟ್ಟೆಯ ಮೇಲೆ ' ಮಡಚಿಕೊಂಡಾಗ ಗಂಡು ಅವಳ ಕೆಳಗೆ ಅವಳಿಗೆ ಮುಖ ಕೊಟ್ಟು ಮಲಗುತ್ತಾನೆ. ಆಗ ಅವಳ ತೊಡೆಗಳು ಗಂಡಿನ ಜಫನದ ಮೇಲಿರುತ್ತವೆ.  ಈ ಭಂಗಿಯಲ್ಲಿ ಪರಸ್ಪರ ಮುದ್ದಾಟಕ್ಕೆ ಅವಕಾಶವಿರುವುದಿಲ್ಲ. ಆದರೆ ಪರಸ್ಪರರ ಮೇಲೆ ಭಾರ ಬೀಳುವುದಿಲ್ಲ ಎನ್ನುವುದು ಮುಖ್ಯವಾದ ಅಂಶ. ಆದ್ದರಿಂದ ಹೆಣ್ಣು ಗರ್ಭಿಣಿಯಾಗಿರುವಾಗ ಈ ಭಂಗಿಯನ್ನು ಪ್ರಯೋಗಿಸಬಹುದು.

ಭಂಗಿಗಳ ವಿವರ ತಿಳಿದ ನೀವು ನಿಮ್ಮ ಅಭಿರುಚಿ, ಸಂಸ್ಕಾರಗಳಿಗೆ ಯಾವುದು ಹೊಂದುತ್ತದೋ ಅದನ್ನೇ ಬಳಸಬಹುದು. ಇಂಥ ಒಂದು ಭಂಗಿ ಸಹಜವಾದುದು, ಇನ್ನೊಂದು ಅಸಹಜ ಅಥವಾ ಅಸಭ್ಯ ಎಂದು ಹೇಳಲು ಬರಂವಂತಿಲ್ಲ. ಪ್ರಪಂಚದಲ್ಲಿ ವಿವಿಧ ರೀತಿಯ ಜನ ಬೇರೆ ಬೇರೆ ಭಂಗಿಗಳನ್ನು ಅನುಸರಿಸುತ್ತಾರೆ. ಒಬ್ಬರಿಗೆ ಸರಿಕಂಡದ್ದು ಇನ್ನೊಬ್ಬರಿಗೆ ವಿಪರೀತ ಎಂದ ತೋರಬಹುದು. ಆದರೆ ನೀವು ಇಲ್ಲಿ ಒಂದು ಅಂಶವನ್ನು ನೆನಪಿನಲ್ಲಿಟ್ಟುಕೊಳ್ಳಬೇಕು. ನಿಮ್ಮಿಬ್ಬರ ಆತ್ಮೀಯ ಸಂಬಂಧದಲ್ಲಿ ಲೈಂಗಿಕ ತೃಪ್ತಿಗೆ ಯಾವ ಭಂಗಿ ಸರಿ ಎನಿಸುತ್ತದೆಯೋ ಅದೇ ನಿಮ್ಮ ಪಾಲಿಗೆ ಉತ್ಕೃಷ್ಟವಾದುದು.  

ಉಲ್ಲೇಖಗಳು

ವರ್ಗ:ಜೀವಶಾಸ್ತ್ರ
ವರ್ಗ:ಶರೀರ ಶಾಸ್ತ್ರ